* **Benelux – Μπριζ – Παρίσι 6 μέρες 02-07/01/24. Αεροπορικώς**

**1η Μέρα | Θεσσαλονίκη – Παρίσι – Άμστερνταμ .**

Συγκέντρωση νωρίς το πρωί στο αεροδρόμιο Μακεδονία για την απευθείας πτήση μας στο Παρίσι. Άφιξη στο αεροδρόμιο του Μποβέ και άμεση αναχώρηση για το Άμστερνταμ. Άφιξη και τακτοποίηση στο ξενοδοχείο μας.

**2η Μέρα | Άμστερνταμ - Ξενάγηση πόλης.**

Πρωινό και στη συνέχεια θα ξεκινήσουμε την πανοραμική περιήγηση της πόλης. Θα δούμε το Βασιλικό Ανάκτορο που είναι ένα από τα τέσσερα παλάτια της χώρας και βρίσκεται στην κεντρική πλατεία Νταμ και αρχικά λειτούργησε σαν Δημαρχείο. Στη συνέχεια μετατράπηκε σε βασιλική κατοικία για τον Ναπολέοντα και αργότερα για την Ολλανδική Βασιλική Οικογένεια. Η κεντρική πλατεία Νταμ που χτίστηκε το 1400, αποτελεί κομβικό σημείο της πόλης. Στην πανοραμική μας περιήγηση στο κέντρο της φημισμένης για τα κανάλια της πόλης θα δούμε το φημισμένο Ράικσμουζέουμ (Εθνική Πινακοθήκη της Ολλανδίας) ένα από τα υπέροχα μουσεία του Άμστερνταμ με σχεδιασμό και στυλ παρόμοιο του σταθμού Central, το μουσείο Βανγκόγκ, το μέγαρο μουσικής αλλά και τον εντυπωσιακό κεντρικό σιδηροδρομικό σταθμό central με ιδιαίτερα χαρακτηριστικά από την γοτθική και αναγεννησιακή αρχιτεκτονική με αποτέλεσμα η πρόσοψη να μοιάζει με παλάτι. Επειδή το Άμστερνταμ έχει την ιδιαιτερότητα των καναλιών και της απαγόρευσης της κίνησης οχημάτων στο κέντρο της πόλης θα πρέπει να κινηθούμε με τα πόδια για να απολαύσουμε το ιστορικό κέντρο της πόλης με εξαιρετικά αξιοθέατα όπως την οικία – μουσείο του διάσημου ζωγράφου Ρέμπραντ, το Νομισματοκοπείο, τους ιστορικού ναούς. Για να απολύσουμε δε ακόμα καλύτερα την φημισμένη και ιδιαίτερη πόλη και να εντρυφήσουμε στον χαρακτήρα της συνιστούμε μια απολαυστική κρουαζιέρα (εισιτήριο εξ’ ιδίων) στα κανάλια της πόλης, που ουσιαστικά αποτελεί και τον πληρέστερο τρόπο ξενάγησης στο Άμστερνταμ δίνοντας στον επισκέπτη την δυνατότητα να αποκομίσει και συνολική εικόνα αλλά και των λεπτομερειών των εξαιρετικών μεγάρων του 17ου αιώνα, της χρυσής εποχής του Άμστερνταμ που είναι πάνω στα κανάλια. Στη συνέχεια μετάβαση και τακτοποίηση στο ξενοδοχείο μας. Για το βράδυ σας προτείνουμε μια προαιρετική επίσκεψη στην διάσημη περιοχή Red Light District που αποτελεί μέρος αυτού που κάνει διάσημο το Άμστερνταμ. Η περιοχή με τα κόκκινα φανάρια γνωστή και ως De Wallen είναι μια συνοικία γύρω από το κανάλι Damrak με αρκετά μπαρ και club με παραστάσεις. Παρόλο που αυτή η περιοχή είναι αρκετά αστυνομευμένη, να έχετε ιδιαίτερη προσοχή στα υπάρχοντα σας και σε επιτήδειους που θα προσπαθήσουν να σας εξαπατήσουν.

**3η Μέρα | Άμστερνταμ – Χάγη – Ρότερνταμ – Άμβερσα – Βρυξέλλες – Ξενάγηση πόλης.**

Πρωινό και στη συνέχεια θα αναχωρήσουμε για την πόλη της <<Ειρήνης>>, την Χάγη. Στη Χάγη θα συναντήσουμε το πανέμορφο Διεθνές Δικαστήριο της Χάγης καθώς και το Binnenhof το οποίο είναι ένα σύμπλεγμά κτιρίων που συμπεριλαμβάνει την Ολλανδική Βουλή. Το Binnenhof είναι δίπλα σε μια μικρή λίμνη που ονομάστηκε "Λίμνη δικαστηρίου" και είναι το σημαντικότερο σημείο της πόλης καθώς εκεί χτυπάει η καρδιά της πολιτικής της Χώρας. Στην λίμνη θα έχετε την ευκαιρία να βγάλετε κάποιες μαγικές φωτογραφίες και να δείτε όλες τις σημαίες των βασιλείων της ομοσπονδίας της Ολλανδίας. Ακολουθώντας την πορεία του προγράμματος, αναχωρούμε για την πόλη του Ρότερνταμ, τεράστιας σημασίας λιμάνι και εμπορικό δίαυλο της βόρειας Ευρώπης. Συνεχίζουμε για την δεύτερη μεγαλύτερη πόλη του Βελγίου, παγκόσμιο κέντρο εμπορίας διαμαντιών, και σημαντικότατο λιμάνι πάνω στον ποταμό Σκάλδη, την Αμβέρσα. Άφιξη και ακολουθεί η περιήγηση της πόλης ξεκινώντας με το σήμα κατατεθέν της τον σχεδόν αιωρούμενο δαντελωτό πύργο ύψους 123μ. κατασκευασμένος από λευκή πέτρα που ορθώνεται πάνω από τον Καθεδρικό της Παναγίας Onze Lieve Vrouwekathedraal. Θα περπατήσουμε στους πεζόδρομους του ιστορικού κέντρου με τα γραφικά μαγαζάκια και την ανέμελη ζωή των τοπικών κατοίκων. Επίσης ολόκληρη η πόλη μοιάζει με ένα αρχιτεκτονικό μουσείο, από το μεσαιωνικό κάστρο δίπλα στο ποτάμι, μέχρι τις σύγχρονες δημιουργίες στην προκυμαία. Εξέχουσα είναι η γοτθική και η φλαμανδική μπαρόκ αρχιτεκτονική με χαρακτηριστικό δείγμα το σπίτι του Pieter Paul Rubens, του μεγαλύτερου μπαρόκ καλλιτέχνη της βόρειας Ευρώπης. Ελεύθερος χρόνος στη πολύβουη Grote Market, με τα υπαίθρια καφέ και εστιατόρια και με το σιντριβάνι στο κέντρο να υπενθυμίζει το θρύλο του Ρωμαίου Εκατόνταρχου Brabo που απάλλαξε την πόλη από τον τυραννικό Γίγαντα. Στη συνέχεια θα αναχωρήσουμε για τις Βρυξέλλες. Άφιξη και τακτοποίηση στο ξενοδοχείο μας. Στη συνέχεια θα ξεκινήσουμε την ξενάγηση μας στο κέντρο της πόλης. Θα δούμε την πανέμορφη πλατεία Γκραντ Πλατς, μία από τις εντυπωσιακότερες πλατείες της Ευρώπης, με το εντυπωσιακό Δημαρχείο, το κτίριο που στεγάζει το Μουσείο της Πόλης, τα φλαμανδικά αναγεννησιακά κτίρια, αλλά και το αγαλματίδιο του Μανεκέν Πις που είναι το σύμβολο της πόλης το οποίο απεικονίζει ένα μικρό παιδάκι που ουρεί και λέγεται ότι πρόκειται για τον γιο ενός δούκα που ουρεί πάνω από τα στρατεύματα των εχθρών πριν από μια μάχη. Ύστερα θα επισκεφτούμε το Βασιλικό Παλάτι, το Βελγικό Κοινοβούλιο, τον γοτθικό Καθεδρικό Ναό του Αγίου Μιχαήλ και της Αγίας Γουδούλης, τα κτήρια της Ευρωπαϊκής ‘Ένωσης, την Αψίδα του Θριάμβου στο πάρκο Σενκαντενέρ και τέλος το Ατόμιουμ που είναι το σήμα κατατεθέν των Βρυξελλών.

**4η Μέρα | Βρυξέλλες – Μπριζ – Παρίσι.**

Πρωινό και αναχώρηση για τη μεγαλύτερη πόλη της επαρχίας της Δυτικής Φλάνδρας του Βελγίου το Μπριζ. Θα επισκεφτούμε τα κυριότερα αξιοθέατα της πόλης όπως την πλατεία Burg με το Δημαρχείο, τον ναό της Παναγίας της οποίας το τούβλινο κωδωνοστάσιο φθάνει σε ύψος τα 122,3 μ., γεγονός που το κάνει ένα από τα ψηλότερα κτίσματα από τούβλα στον κόσμο. Στην συνέχεια θα επισκεφτούμε την Βασιλική του Ιερού Αίματος (Heilig-Bloedbasiliek). Το λείψανο του Ιερού Αίματος που ήλθε στην πόλη μετά τη Δεύτερη Σταυροφορία από τον Τιερί της Αλσατίας (Thierry d' Alsace) περιφέρεται κάθε χρόνο στους δρόμους της πόλης. Περισσότεροι από 1.600 κατοίκους λαμβάνουν μέρος σε αυτή την περιφορά, που έχει μήκος διαδρομής ένα περίπου μίλι, πολλοί από αυτούς ντυμένοι ως ιππότες ή σταυροφόροι της εποχής. Συνεχίζουμε για την πλατεία αγοράς τη Mark που είναι και το ιστορικό κέντρο της πόλης. Ελεύθερος χρόνος για φαγητό και ψώνια. Στη συνέχεια αναχώρηση για το Παρίσι. Άφιξη και τακτοποίηση στο ξενοδοχείο μας.

**5η Μέρα | Παρίσι – Ξενάγηση πόλης – By night (Κρουαζιέρα στον Σηκουάνα).**

Πρωινό και ξεκινάμε τη ξενάγηση της πόλης. Θα επισκεφθούμε την Παναγία των Παρισίων και το ιστορικό πανεπιστήμιο της Σορβόννης για να φθάσουμε στο Πάνθεον, σημείο ταφής των επιφανέστερων Γάλλων. Στη συνέχεια θα θαυμάσουμε τους κήπους και τα ανάκτορα του Λουξεμβούργου, όπου στεγάζεται η Γερουσία της Γαλλίας. Έπειτα, θα οδηγηθούμε στη γειτονιά Σεν Ζερμέν με τα δημοφιλή καφέ ντε Μαγκό και ντε Φλορ, αλλά και τον ναό του Αγίου Γερμανού. Στη συνέχεια, θα περάσουμε από το μουσείο Ορσέ, την πανέμορφη γέφυρα του Αλεξάνδρου Γ΄, το Μέγαρο των Απομάχων, τον τάφο του Ναπολέοντα Α ́ για να ολοκληρώσουμε την πορεία μας με το σήμα κατατεθέν της πόλης, τον Πύργο του Άιφελ. Συνεχίζοντας τη ξενάγησή μας, θα θαυμάσουμε την Πλατεία του Αστέρα, όπου κυριαρχεί η μεγαλύτερη σε όγκο Αψίδα θριάμβου στον κόσμο. Στην πλατεία Ομόνοιας θα δούμε το γαλλικό κοινοβούλιο, τον οβελίσκο του Λούξορ, τις μπαρόκ Φοντάνες του Μπερνίνι, τους κήπους του Κεραμικού και τον Πορτοκαλεώνα. Προσεγγίζοντας το εμπορικό κέντρο της πόλης, θα περάσουμε από τον ναό της Αγίας Μαγδαληνής και την Όπερα Γκαρνιέ, την Εθνική Ακαδημία της Μουσικής και την πλατεία Βαντόμ. Ελεύθερος χρόνος. Το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική SacreCoeur (Ιερής Καρδιάς) με την καταπληκτική θέα, η πλατεία των υπ’ αίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Στη συνέχεια θα γνωρίσουμε το Παρίσι από μια διαφορετική όψη, την μοναδική οπτική γωνία που μας προσφέρει μια κρουαζιέρα με τα ‘’bateauxmouches ‘’ στα φωτισμένα ιστορικά κτίρια του Παρισιού (κρουαζιέρα στο Σηκουάνα).

**6η Μέρα | Παρίσι –** **Πλατεία Βαστίλης - Μαρέ - Πλατεία των Βοσγίων. Πτήση επιστροφής.**

Πρωινό και στη συνέχεια ελεύθερη ώρα για τα τελευταία σας ψώνια. Σας προτείνουμε μια “Παριζιανικη'' περιπατητική βόλτα από την πλατεία της Βαστίλης δια μέσω του Marais ,στην γειτονιά του Pombidou και του κεντρικού δημαρχίου του Παρισιού. Η συνοικία Marais είναι γνωστή και ως SoMa (Νότιο Marais). Είναι γεμάτη μοντέρνες μπουτίκ, γκαλερί και μπαρ. Η περιοχή, που άλλοτε αποτελούσε την εβραϊκή συνοικία, εξακολουθεί να είναι γεμάτη με εστιατόρια κοσέρ. Η κατάφυτη Πλατεία των Βοσγίων περιλαμβάνει κομψές στοές και το Μουσείο Victor Hugo, στο κτήριο όπου ζούσε ο συγγραφέας. Στην συνέχεια θα αναχωρήσουμε για την διάσημη συνοικία του Παρισίου Quartier Latin. Στη συνέχεια θα αναχωρήσουμε για το αεροδρόμιο του Μποβέ για την πτήση της επιστροφής.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Benelux - Μπριζ - Παρίσι 6 μέρες** | | | | | | **Αναχώρηση: 02/01 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο έως 15/11/23** | **Τιμή σε δίκλινο** | **Παιδί σε τρίκλινο έως 15/11/23** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Άμστερνταμ: XO Couture | 4\* | Πρωινό | 699€ | 749€ | 549€ | 599€ | 305€ | Πτήσεις με την Air Explore: Θεσσαλονίκη - Παρίσι (Μποβέ): 12:20 - 14:40 Παρίσι (Μποβέ) - Θεσσαλονίκη: 17:30 - 21:30 |
| Βρυξέλλες: Penta Brussels | 4\* | Πρωινό |
| Παρίσι: Ibis Paris Gare du Nord Château-Landon | 3\* | Πρωινό |
| **Στη τιμή περιλαμβάνονται:** Αεροπορικά εισιτήρια με την AirExplore: 20kg βαλίτσα και 5kg χειραποσκευή 55x40x20. Πέντε (5) διανυκτερεύσεις στα ξενοδοχεία που αναγράφονται στον αναλυτικό μας τιμοκατάλογο. Πρωινό καθημερινά. Περιηγήσεις σε Χάγη, Ρότερνταμ - Άμβέρσα και Μπριζ. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης.  **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Δημοτικοί φόροι: 20€ κατά άτομο. Check points: 25€ κατά άτομο. By Night - Μονμάρτη - Κρουαζιέρα. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | | | |